Zapisnik sastanka Vijeća učenika održanog 7. listopada 2015. s početkom u 11:40

Na početku sastanka nastavnica M. Klarić predložila je sljedeći

Dnevni red:

1. Donošenje programa rada Vijeća učenika
2. Natječaj za zastavu škole
3. Izbor predsjednika i zamjenika predsjednika Vijeća učenika
4. Različito

koji je prihvaćen jednoglasno.

Ad.1. Nastavnica Klarić pročitala je učenicima program rada u njegovoj konačnoj verziji sa svim izmjenama koje su predložili učenici na posljednjem sastanku i pozvala ih da se izjasne o njemu. Učenici su jednoglasno prihvatili program rada.

Ad.2. Kako još uvijek nismo dobili nikakvu obavijest niti poziv od gradskih vlasti, prva točka našeg programa, tj. izbor predstavnika u Gradskom vijeću učenika ne može biti odrađena. Sljedeće planirano je natječaj za idejno rješenje zastave škole. Nastavnica Klarić je predložila da ona za petak napiše obavijest učenicima o planiranom natječaju. Neki su učenici predložili da natječaj traje do kraja studenog, o konačnom vremenu trajanja natječaja odlučit će nastavnica Klarić. Plakat koji će sadržavati osnovne obavijesti o natječaju izradit će Lea Bondža (5.a).

Ad.3. S nastavnicom su učenici dogovorili način izbora predsjednika i zamjenika VU. Oba će biti izabrana javnim glasovanjem nakon što učenici koji to žele istaknu ili prihvate kandidaturu.

Za predsjednika VU predloženi su: Karla Čordašić (8.c), Lucija Šimleša (6.a), Barbara Petričević (6.a), Lea Bondža (5.a) i Ella Hasel (3.b).

Predloženi kandidati su dobili sljedeći broj glasova:

Karla Čordašić 19, Lucija Šimleša 1, Barbara Petričević 1, Lea Bopndža 3, Ella Hasel 3 čime je Karla Čordašić postala predsjednica Vijeća učenika u ovoj školskoj godini.

Za zamjenika predsjednika kandidirani su: Filip Brčić (8.c), Ella Hasel (3.b), Nina Kadoić (5.b), Bruno Kanazir (7.c), Barbara Petričević (6.a), Lucija Šimleša (6.a) i Karlo Šarčević (4.b).

Predloženi kandidati su dobili sljedeći broj glasova:

Filip Brčić 11, Ella Hasel 3, Nina Kadoić 2, Bruno Kanazir 4, Barbara Petričević 0, Lucija Šimleša 0, Karlo Šarčević 7 čime je Filip Brčić postao zamjenik predsjednika Vijeća učenika u ovoj školskoj godini.

Ad.4. Nastavnica Klarić je učenika podsjetila na sandučić povjerenja i projekt Škole za Afriku te ih zamolila da na prvom sljedećem Satu razrednika potaknu svoje razrede da u sandučić ubace pitanja, prijedloge, ideje i sl. te da se dobrovoljnim prilozima uključe u humanitarni projekt UNICEF-a.

Sastanak je završio u 12: 20

Zapisničar: Mirela Klarić